**แผนปฏิบัติการป้องกันการทุจริต**

**(พ.ศ.๒๕๖๑ – ๒๕๖๔)**

**องค์การบริหารส่วนตำบลคือเวียง**

**อำเภอดอกคำใต้ จังหวัดพะเยา**

**สำนักปลัด**

**องค์การบริหารส่วนตำบลคือเวียง**

**โทร./โทรสาร ๐๕๔-๔๕๗-๐๖๗**

เว็บไซต์http://www.kuewiang.go.th

**คำนำ**

จากสถานการณ์การทุจริตที่มีการเปลี่ยนแปลงอย่างรวดเร็วต่อเนื่อง และบทเรียนที่ได้รับจากการแปลงยุทธศาสตร์ชาติว่าด้วยการป้องกันและปราบปรามการทุจริตที่ผ่านมาสู่การปฏิบัติ จึงมีการริเริ่มแนวคิดในการปรับปรุงยุทธศาสตร์ชาติว่าด้วยการป้องกันและปราบปรามการทุจริตให้สอดคล้องกับสภาพปัญหาและสถานการณ์การดำเนินงานด้านการป้องกันและปราบปรามการทุจริตที่เปลี่ยนแปลงไปในปัจจุบัน โดยจะต้องตอบโจทย์ต่อปัญหาหรือสถานการณ์การทุจริตที่ประชาชนและหน่วยงานต่าง ๆ ต้องเผชิญอยู่จริง และเพื่อให้เกิดการบูรณาการความร่วมมือจากทุกภาคส่วนในการต่อต้านการทุจริตทุกรูปแบบอย่างเข้มแข็ง เพื่อให้ประเทศไทยเป็นประเทศที่มีมาตรฐานความโปร่งใสเทียบเท่าสากล ภายใต้วิสัยทัศน์ : ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand)ประเทศไทยในระยะ ๕ ปีข้างหน้า จะมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชนในการพิทักษ์รักษาผลประโยชน์ของชาติและประชาชน เพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ

ดังนั้น เพื่อขับเคลื่อนยุทธศาสตร์ชาติ ฯ ให้เกิดเป็นรูปธรรม องค์การบริหารส่วนตำบลคือเวียง

จึงแสดงเจตจำนงในการต่อต้านการทุจริต ด้วยการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น (พ.ศ.๒๕๖๑ – ๒๕๖๔) เพื่อใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลคือเวียงต่อไป

องค์การบริหารส่วนตำบลคือเวียง

อำเภอดอกคำใต้ จังหวัดพะเยา

**ส่วนที่ 1**

**แผนปฏิบัติการป้องกันการทุจริต (พ.ศ. ๒๕๖๒ – ๒๕๖๔)**

**ขององค์การบริหารส่วนตำบลคือเวียง**

**อำเภอดอกคำใต้ จังหวัดพะเยา**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**สารบัญ**

เรื่อง หน้า

ส่วนที่ 1 บทนำ

๑.การวิเคราะห์ความเสี่ยงในการเกิดการทุจริตในองค์กร ๑

๒.หลักการและเหตุผล (สภาพปัญหาการทุจริตขององค์การบริหารส่วนตำบลคือเวียง) ๓

๓.วัตถุประสงค์ของการจัดทำแผน ๔

๔.เป้าหมาย ๕

๕.ประโยชน์ของการจัดทำแผน ๖

ส่วนที่ 2 แผนปฏิบัติการป้องกันการทุจริต

มิติที่ 1 การสร้างสังคมที่ไม่ทนต่อการทุจริต

มิติที่ 2 การบริหารราชการเพื่อป้องกันการทุจริต

มิติที่ 3 การส่งเสริมบทบาทและการมีส่วนร่วมของประชาชน

มิติที่ 4 การเสริมสร้างและปรับปรุงกลไกในการตรวจสอบ

การบริหารราชการขององค์กรปกครองส่วนท้องถิ่น

ส่วนที่ 3 รายละเอียดโครงการ/กิจกรรม/มาตรการ

มิติที่ 1 การสร้างสังคมที่ไม่ทนต่อการทุจริต

มิติที่ 2 การบริหารราชการเพื่อป้องกันการทุจริต

มิติที่ 3 การส่งเสริมบทบาทและการมีส่วนร่วมของประชาชน

มิติที่ 4 การเสริมสร้างและปรับปรุงกลไกในการตรวจสอบ

ภาคผนวก

**-๑-**

๑.หลักการเหตุผล...

**ส่วนที่ 1**

**บทนำ**

๑.การวิเคราะห์ความเสี่ยงในการเกิดการทุจริตในองค์กร

การวิเคราะห์ความเสี่ยงในการเกิดการทุจริตในองค์การบริหารส่วนตำบลคือเวียง มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวของกับการกระทำทุจริต เพื่อพิจารณาว่าการควบคุมและการปูองกัน

การทุจริตที่มีอยู่ในปัจจุบันมีประสิทธิภาพและประสิทธิผลหรือไม่ การทุจริตในระดับท้องถิ่น พบว่าปัจจัยที่มีผลต่อการขยายตัวของการทุจริตในระดับทองถิ่น ได้แก่การกระจายอำนาจลงสู่องค์กรปกครองส่วนทองถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกันลักษณะการทุจริตในส่วนขององค์การบริหารส่วนตำบลคือเวียง จำแนกเป็น 7 ประเภท ดังนี้

1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์การบริหารส่วนตำบลคือเวียง

2) สภาพหรือปัญหาที่เกิดจากตัวบุคคล

3) สภาพการทุจริตอันเกิดจากช่องว่างของกฎระเบียบและกฎหมาย

4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6 ) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

สาเหตุและปัจจัยที่นำไปสู่การทุจริตขององค์การบริหารส่วนตำบลคือเวียงสามารถสรุปเป็นประเด็นได้ดังนี้

**-๒-**

1) โอกาส แม้ว่าในปัจจุบันมีหน่วยงานและกฎหมายที่เกี่ยวของกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็งกฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

2) สิ่งจูงใจ เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

3) การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเขาไปตรวจสอบการทุจริตของบุคคลเหล่านี้

4) การผูกขาด ในบางกรณีการดำเนินงานของภาครัฐ ได้แก่การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ้ผลประโยชน์เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐรูปแบบของการผูกขาด ได้แก่การผูกขาดในโครงการก่อสร้างและโครงสร้างพื้นฐานภาครัฐ

5) การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

6) การขาดจริยธรรม คุณธรรม ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

7) มีค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดีคนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐีมหาเศรษฐีคนที่มีตำแหน่งหน้าที่การงานสูง ด้วยเหตุนี้ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวงโดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

-๓-

๒.หลักการเหตุผล

ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐกำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกัน ปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของ รัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ

สำนักงาน ป.ป.ช. ได้ร่วมลงนามในบันทึกข้อตกลงความร่วมมือ เรื่อง การเป็นองค์กรปกครองส่วนท้องถิ่นต้นแบบด้านการป้องกันการทุจริตกับองค์การบริหารส่วนตำบลคือเวียงด้านการป้องกันการทุจริตรุ่นที่ 1 ปี 2556 ระยะที่ 2 เมื่อวันที่ 26 กันยายน 2556 (ปฏิบัติหน้าที่เป็นองค์กรปกครองส่วนท้องถิ่นต้นแบบด้านการป้องกันการทุจริต ระยะที่ 1 ปีงบประมาณ พ.ศ.2557-2559 และระยะที่ 2 ปีงบประมาณ

พ.ศ.2560- 2562) โดยมีวัตถุประสงค์เพื่อให้การสนับสนุนด้านวิชาการในการป้องกันและปราบปรามการทุจริต และส่งเสริมให้มีการขยายผลและขยายเครือข่ายการป้องกันการทุจริตไปยังองค์กรปกครองส่วนท้องถิ่นแห่งอื่น ๆ

คณะรัฐมนตรีได้มีมติเมื่อวันที่ 11 ตุลาคม 2559 เห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) และให้หน่วยงานภาครัฐแปลงแนวทางและมาตรการตามยุทธศาสตร์ชาติไปสู่การปฏิบัติ โดยกำหนดไว้ในแผนปฏิบัติการ ๓ ปี และแผนปฏิบัติราชการประจำปี ซึ่งยุทธศาสตร์ชาติฯ กำหนดยุทธศาสตร์ที่ 2 “ยกระดับเจตจำนงทางการเมืองในการต่อต้านการทุจริต”

ดังนั้น เพื่อขับเคลื่อนยุทธศาสตร์ชาติ ฯ ให้เกิดเป็นรูปธรรม องค์การบริหารส่วนตำบลคือเวียง จึงแสดงเจตจำนงในการต่อต้านการทุจริต ด้วยการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น (พ.ศ.256๒ – 2564) เพื่อใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลคือเวียงต่อไปและเพื่อให้เกิดการบูรณาการความร่วมมือจากทุกภาคส่วนในการต่อต้านการทุจริตทุกรูปแบบอย่างเข้มแข็ง เพื่อให้ประเทศไทยเป็นประเทศที่มีมาตรฐานความโปร่งใสเทียบเท่าสากล ภายใต้วิสัยทัศน์ : ประเทศไทยใสสะอาด ไทยทั้งชาติ

**-๔-**

ต้านทุจริต (Zero Tolerance & Clean Thailand)ประเทศไทยในระยะ ๕ ปีข้างหน้า จะมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือ

จากฝ่ายการเมือง หน่วยงานของรัฐ ตลอดจนประชาชนในการพิทักษ์รักษาผลประโยชน์ของชาติและประชาชน เพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทีนานาอารยประเทศ

**๓. วัตถุประสงค์ของการจัดทำแผน**

1.เพื่อจัดทำแผนแผนปฏิบัติการป้องกันและปราบปรามการทุจริต ๓ ปี (พ.ศ. ๒๕๖๑ – ๒๕๖๔)

2.เพื่อเสริมสร้างให้ผู้บริหาร สมาชิกสภาอบต ข้าราชการและเจ้าหน้าที่ทุกระดับในองค์การบริหารส่วนตำบลคือเวียง มีจิตสำนึกค่านิยมคุณธรรมจริยธรรมและหลักธรรมาภิบาลประพฤติตนและปฏิบัติงานด้วยความโปร่งใสซื่อสัตย์สุจริตถูกต้องตามหลักกฎหมายมีจิตสำนึกในการให้บริการต่อหน่วยงานและประชาชนผู้รับบริการ

3.เพื่อกำหนดทิศทางการดำเนินงานขององค์การบริหารส่วนตำบลคือเวียง

4.เพื่อให้ภาครัฐและภาคประชาชนมีส่วนร่วมในการป้องกันและเฝ้าระวังพฤติกรรมในการทุจริตและประพฤติมิชอบอย่างจริงจัง

5.เพื่อดำเนินให้สอดคล้องตามมติคณะรัฐมนตรีมีมติเห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) ในการประชุมเมื่อวันที่ 11 ตุลาคม พ.ศ. 2559

6.เพื่อปลูกฝังสร้างจิตสำนึกค่านิยมคุณธรรมจริยธรรมและหลักธรรมาภิบาลในการปฏิบัติราชการมีจิตสำนึกที่ดีในการให้บริการปฏิบัติราชการด้วยความซื่อสัตย์สุจริตเป็นธรรมและเสมอภาคทำให้การบริหารราชการเกิดความโปร่งใสตลอดจนการเปิดโอกาสให้ประชาชนได้เข้ามามีส่วนร่วมในการป้องกันการทุจริตและประพฤติมิชอบ

7.เพื่อใช้แผนปฏิบัติการป้องกันและปราบปรามการทุจริต ๓ ปี (พ.ศ.๒๕๖๒– ๒๕๖๔) เป็นกรอบการดำเนินงานในด้านการส่งเสริมและสนับสนุนการป้องกันและปราบปรามการทุจริตและขอรับการสนับสนุนงบประมาณจากหน่วยงานที่เกี่ยวข้อง

8. เพื่อสร้างเครือข่ายภาคประชาชนให้เกิดขึ้นภายในองค์การบริหารส่วนตำบลคือเวียงโดยการให้ความรู้ความเข้าใจในช่องทางการร้องเรียน/กล่าวโทษ/ร้องทุกข์/ ร้องเรียนการมีทัศนคติที่ดีต่อการเป็นผู้สอดส่องดูแลการเฝ้าระวังและการเข้ามามีส่วนร่วมในการแจ้งเบาะแสการทุจริตและประพฤติมิชอบ

**-๕-**

10. เพื่อดำเนินการทางวินัยต่อพนักงานอบตพนักงานจ้างคณะผู้บริหาร สมาชิกสภา กรณีเกิดการทุจริตและประพฤติมิชอบรวมถึงการตรวจสอบข้อเท็จจริงกรณีเรื่องร้องเรียน

**๕.เป้าหมาย**

ระดับคะแนนการประเมินตนเอง (Self Assessment Report : SAR) การจัดทำแผนปฏิบัติการป้องกันการทุจริตสำหรับองค์กรปกครองส่วนท้องถิ่น สูงกว่าร้อยละ 50

**๖.ประโยชน์ของการจัดทำแผน**

๑.เป็นกลไกและเครื่องมือที่สำคัญในการป้องกันการทุจริตที่จะเกิดขึ้นในองค์กรส่งผลให้การบริหารงานมีความโปร่งใส

๒.จัดทำบริการสาธารณะแก่ประชาชนได้อย่างมีประสิทธิภาพ ประสิทธิผลและลดปัญหาการทุจริตได้

๓.ก่อให้เกิดความเชื่อมั่น ความพึงพอใจ และศรัทราของประชาชนต่อการบริหารงานของอบต

๔.อบตจัดทำแผนป้องกันการทุจริตและนำไปสู่การปฏิบัติแล้วจะส่งผลถึงระดับคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA)ด้วย